इक चिट्ठी जम्मू दा श्रीनगर भेजी गेई दी ऐ, लिखने आलो कोई जनानी ऐ ते गेई दी ऐ घरे आले दे नां। जेका पलटनी बिच नौकर होग। ‘स्वस्ति श्री परमेसरें तुल्ल सोआमी झी दास गदाबरी दा जथाजोग चरणबन्दना ते सुख-सांद बाचना जी। इत्थें सब सुख है, तुसाड़ा सुखसांद घरै बिच ठागरें कछा सदा गै मंगदे हन। होर जी तुसाढ़ा सुखसांद चिरा दा मिलेआ नईं ऐ, सब्बनें गी बड़ी चिन्ता होआ करदी ऐ। पूरे त्रौं महीनें कछा कोई पत्तरी तुसें लिखी नईं। बे होर ते बुआ होर सुद्धी नौहने आस्तै चौं रोजौं दी टुरी गई दिआं न। इस बिच एह् पत्रका पतें दे जागतें कोला लखाई दिती। होरजी अपना सुखसांद महीने बिच इक बारी लिखनी, मनै दी चन्ता मटानी। पत्रका लिखी हाड़ प्रविष्टै 13, सम्वत 1923’। इस चिट्ठी च ज्यादा अक्खर पढ़ें नईं गे न।